יש לך כאב? רמסהו ברגליים: אחרי הכנות מדוקדקות שנמשכו כמה ימים התייצבו הבוקר (יום ו') תלמידי ישראל במוסדות החינוך בשלל תחפושות מרהיבות לכבוד חג הפורים. בהתרגשות רבה נכנסו תלמידי הגנים ובתי הספר לחגיגות כשאת גופם מעטרים תלבושות ססגוניות ואיפור מסיבי. ynet העביר שידור חי ממסיבות פורים בבית הספר יפה נוף בראשון לציון ובבית הספר אליאנס בחיפה.

השקעתם בתחפושת? צלמו ושתפו אותנו ב מייל האדום או בהודעה למספר 5335

גם בית הספר בן גוריון בבאר שבע היה הבוקר ססגוני במיוחד. בר אופק, בת 9, התחפשה לגלידה והסבירה: "רצינו עוגה, אבל תפרו לי גלידה. אני מאוד אוהבת את פורים". אדם רווה, בן 10, הפך למתאבק: "יש לי משחק כזה בבית". אופק, בן 11, התחפש לדמות מסרט האימה המסור. "לא ראיתי את הסרט, אבל ראיתי סרטון של זה. זה דווקא היה מצחיק".

החברים רועי לביא ועמית סוברנו גנבו את ההצגה כשהתחפשו לפופקורן. "אני פופ והוא קורן", סיפרו. "רצינו תחפושת מקורית, חשבנו גם להתחפש ללפני ואחרי. כל המשפחה הייתה מעורבת בתחפושת. גזרנו והדבקנו ובבוקר התפארנו. ישנו ביחד לילה לפני והתארגנו שנינו". תלמידי בית הספר צעדו ברחובות באר שבע בעדלאידע קטנה וצנועה, כשהם מציגים לראווה את תחפושותיהם. באזור נרשמה נוכחות גדולה של שוטרים, נערות הוואי, פיות וחיילים - לצד פאנקיסטים, קאובויים ושודדי ים.

מאסטר שף צעיר (צילום: איריס גל)

אילאי ונהוראי בני ה-7 התחפשו למגדלי התאומים (צילום: רעות ביטון)

מסיבת אוזניות בבית הספר אליאנס בחיפה (צילום: אבישג שאר-ישוב)

מכונת פופקורן משובחת

אופיר מאיר איבדה את הראש

מאיה אליאס הנמרה

דניאל אליאס, האח של. מגן דוד לבן

רון ועדי. אילו ציפורים

נינג'ה ויפנית בבאר שבע (צילום: הרצל יוסף)

המסכה בחיפה (צילום: אבישג שאר ישוב)

בוחרים תחפושות בצפון (צילום: אבישג שאר ישוב)

(צילום: אבישג שאר ישוב)

(צילום: אבישג שאר ישוב)

בשערי בית הספר יפה נוף בראשון לציון נכנסו בזה אחר זה מסי, צב נינג'ה, נסיכות, דבורה, חייל מארינס, ספיידרמן, רקדניות, טרוליות ועוד ועוד. אלמוג, תלמיד כיתה א', התחפש למשה רבנו. "זה היה רעיון של אימא", הודה. "משה רבנו הביא את לוחות הברית, פעמיים".

איתי, אף הוא תלמיד כיתה א', שהתחפש למסי אמר כי "אני אוהב שחקני כדורגל ואת מסי אני הכי אוהב. ברצלונה תמיד מנצחת איתו. הוא צריך להגיע לארץ בקרוב ואני רוצה לראות אותו". נועה, תלמידת כיתה ד', התחפשה לאייפון. "חיפשתי באינטרנט רעיונות לתחפושת ואז ראיתי אייפון. רציתי להיות מקורית, נמאס לי מהתחפושות הרגילות".

האטרקציה הייתה ללא ספק התחפושת של רוני חובב-קסנטיני, תלמידת כיתה ה' 2 שהתחפשה לשפית עם מסר. היא הגיעה מצוידת בגזרים, פטריות, שום, פלפלים, פטרוזיליה וסיר עם תרנגולת אמיתית שעונה לשם סוויטי. "אני מגדלת אותה כבר שנתיים. כשלקחתי אותה היא הייתה כלואה בכלוב ולא ידעה ללכת". על הסיר של רוני היה כתוב שניתן להכין מרק ללא עוף. "מאחורי כל עוף יש נפש שהתעללו בה, אפשר להפחית באכילת עוף".

ואיך אפשר בלי תזכורת לאסיר X? זיו מכיתה א' התחפש לאיש מוסד, לבש שחורים והתכונן למשימה החשאית הבאה. "ראיתי את חבר מתחפש לזה, אז רציתי גם", הוא אומר. ולשאלה אם הוא יודע מה עושה איש מוסד השיב זיו: "הוא מתחפש לדמויות ולוכד אנשים".

דרדסים בכל מיני צבעים (צילום: הרצל יוסף)

גם צב נינג'ה, נסיכה ופיראט (צילום: הרצל יוסף)

(צילום: הרצל יוסף)

(צילום: הרצל יוסף)

כל עינב זהב (צילום: עינבל וילקר)

גם התלמידים בבית הספר אליאנס בחיפה הפגינו מקוריות בשורה של תחפושות צבעוניות. רבים מהתלמידים התחפשו בקבוצה, חלקם לחיילים רומאים, חלקן לנסיכות ולמיני מאוס, אך הנועזים הגיעו למרות הרוח הקרה בפלג גוף עליון חשוף ועטויים במגבות בלבד. רוב המורים הגיעו גם הם צבעוניים, מצוידים בכובעים ובפאות, אך חלקם הגיעו בתחפושות מלאות לשמחת התלמידים.

מנהלת בית הספר איילה סלע סיפרה כי זה שבוע יש אירועים פורימיים בהפסקות, מסיבות ריקודים, יום כובעים ועוד. החגיגה האמיתית החלה בשעה 10:00 עם מסיבת אוזניות בחצר בית הספר. באולם סמוך הוצב שוק פורים עם מתקנים וגם מקומן של הפיתות הדרוזיות ושערות הסבתא לא נפקד.

(צילום: מוטי קמחי)

(צילום: אבישג שאר-ישוב)

(צילום: אבישג שאר-ישוב)

(צילום: אבישג שאר-ישוב)

(צילום: אבישג שאר-ישוב)

(צילום: אבישג שאר-ישוב)

(צילום: אבישג שאר-ישוב)

(צילום: רותם קרופפלד)

(צילום: מוטי קמחי)

במשטרה השקיעו מאמצים רבים בהכנות לחגיגות, ובמיוחד נערכו למניעת מכירה של צעצועים מסוכנים דוגמת נפצים וזיקוקים. קצין האג"מ במחוז תל אביב, ניצב-משנה שמעון לביא, סיפר כי "אנו משקיעים הרבה בבטיחות מרכזי הבילוי בסוף השבוע, במטרה למנוע אסונות במקומות הומי אדם דוגמת האסון שאירע במועדון בברזיל לאחרונה". לדבריו, בכוונת המשטרה לפעול בכוחות מתוגברים כדי למנוע נהיגה בשכרות ומכירת אלכוהול לקטינים.

גם במשטרת מחוז חוף פעלו בחודש האחרון, בשיתוף משרד המסחר והתעשייה, נגד עסקים שמכרו צעצועים מסוכנים. "בכל רחבי המחוז נתפסו אלפי צעצועים מסוכנים מסוגים שונים, בעיקר זיקוקים ואבוקות עשן שנתפסו בחיפה, טירת הכרמל וחדרה", מסר דובר המחוז, רב-פקד ערן שקד. "חקירת המפיצים הועברה לחקירת משרד התמ"ת". גם עיריית חיפה תפסה והחרימה בימים האחרונים אלפי נפצים וצעצועים מסוכנים מסוג אחר.